ΟΥΕΦΑ Κόνφερενς Λιγκ

Το **ΟΥΕΦΑ Κόνφερενς Λιγκ** (αγγλικά: *UEFA Conference League*) είναι ευρωπαϊκή ποδοσφαιρική διοργάνωση. Οι ομάδες προκρίνονται σε αυτή με βάση την επίδοση τους στα εθνικά πρωταθλήματα και κύπελλα. Είναι η τρίτη σημαντικότερη διασυλλογική διοργάνωση στην Ευρώπη, μετά το Τσάμπιονς Λιγκ και τοΓιουρόπα Λιγκ. Ξεκίνησε το 2021 και ως προς τη βαρύτητα αποτελεί ισοδύναμο του παλαιότερου Κυπέλλου ΟΥΕΦΑ (περιόδου 1971–1999), το οποίο έπαιζε το ρόλο επίσης της τρίτης σημαντικότερης ποδοσφαιρικής διοργάνωσης της Ευρώπης. Η αρχική (προσωρινή) ονομασία που του δόθηκε ήταν *ΟΥΕΦΑ Γιουρόπα Λιγκ 2*. Η επίσημη ονομασία (ΟΥΕΦΑ Γιουρόπα Κόνφερενς Λιγκ) ανακοινώθηκε στις 24 Σεπτεμβρίου 2019. Από την σεζόν 2024–25, το όνομα άλλαξε εκ νέου σε **«ΟΥΕΦΑ Κόνφερενς Λιγκ»**, αφαιρώντας το *«Γιουρόπα»*.

Στη διοργάνωση αυτή δόθηκε ευκαιρία να συμμετέχουν και ομάδες από τις ομοσπονδίες μέλη της ΟΥΕΦΑ, με σχετικά χαμηλή βαθμολογία στην κατάταξη. Συγκεκριμένα οι ομάδες που τερματίζουν στη δεύτερη, στην τρίτη και στην τέταρτη θέση (δεύτερος προκριματικός γύρος).

## Συμμετέχοντες ως και τη σεζόν 2023–24
Συνολικά 32 ομάδες συμμετείχαν κατά τη διάρκεια της σεζόν, συμπεριλαμβανομένης τουλάχιστον μιας ομάδας από κάθε ένωση (55 ενώσεις) και τους 46 συλλόγους που μεταφέρονται είτε απ' το Τσάμπιονς Λιγκ είτε από το Γιουρόπα Λιγκ. Ο αριθμός των ομάδων από τις οποίες εκπροσωπείτο κάθε χώρα στο Κόνφερενς Λιγκ, καθοριζόταν από την κατάταξη της χώρας στην ΟΥΕΦΑ. Έτσι, για την πρώτη σεζόν της διοργάνωσης, 2021–22, ο καταμερισμός των ομάδων που εκπροσώπησαν τις χώρες τους είχαν ως εξής:

* **1 ομάδα** για καθεμία από τις 5 πρώτες χώρες της κατάταξης της ΟΥΕΦΑ
* **2 ομάδες** για καθεμία από τις χώρες των θέσεων 6–15 της κατάταξης της ΟΥΕΦΑ
* **3 ομάδες** για καθεμία από τις χώρες των θέσεων 16–30 της κατάταξης της ΟΥΕΦΑ
* **1 ομάδα** από τη 31η χώρα της κατάταξης της ΟΥΕΦΑ
* **3 ομάδες** για καθεμία από τις χώρες των θέσεων 32–50 της κατάταξης της ΟΥΕΦΑ
* **2 ομάδες** για καθεμία από τις χώρες των θέσεων 51–55 της κατάταξης της ΟΥΕΦΑ

## Πρόκριση ως και τη σεζόν 2023–24
130px|μικρογραφία|αριστερά|Λογότυπο της διοργάνωσης, σε χρήση έως τη σεζόν 2024–25.
[μικρογραφία|Ένας αγώνας μεταξύ της [ΤΣΣΚΑ Σόφιας (ποδόσφαιρο)|ΤΣΣΚΑ Σόφιας και της Ρόμα την εναρκτήρια σεζόν 2021–22.]]
μικρογραφία|Το τρόπαιο του ΟΥΕΦΑ Κόνφερενς Λιγκ.
Πριν από τη φάση των ομίλων της διοργάνωσης υπήρχαν τρεις γύροι προκριματικών και ένας γύρος πλέι-οφ (που χωριζόταν στο κύριο μονοπάτι των ομάδων που είχαν προκύψει από τους 3 προκριματικούς γύρους και στο μονοπάτι των πρωταθλητών για τις ομάδες που μεταβιβάζονται από το Τσάμπιονς Λιγκ και Γιουρόπα Λιγκ). Έτσι στη φάση των ομίλων υπήρχαν 32 ομάδες, εκ των οποίων οι 10 ήταν αυτές που είχαν αποκλειστεί από τα πλέι-οφ του Γιουρόπα Λιγκ, και οι άλλες 22 που προέκυψαν από τους προαναφερθέντες γύρους προκριματικών και πλέι-οφ.

Η παρακάτω λίστα της ΟΥΕΦΑ εξηγεί αναλυτικά ποιες ομάδες (συμπεριλαμβανομένων ορισμένων νικητών εθνικών κυπέλλων) εισέρχονταν από ποιες ενώσεις και σε ποιους γύρους, καθώς και πώς μεταφέρονταν οι σύλλογοι από τις άλλες δύο διοργανώσεις (Τσάμπιονς Λιγκ και Γιουρόπα Λιγκ).

### Μορφή διοργάνωσης ως και τη σεζόν 2023–24
* 8 όμιλοι των 4 ομάδων με παιχνίδια εντός κι εκτός έδρας και στη συνέχεια νοκ-άουτ παιχνίδια των 16 καλύτερων, προημιτελικά, ημιτελικά και ο τελικός
* Ένας επιπλέον νοκ-άουτ γύρος πριν τη φάση των «16». Σε αυτόν θα αναμετρούνται οι δεύτερες των ομίλων με τις ομάδες που τερμάτισαν στη 3η θέση των ομίλων του  Γιουρόπα Λιγκ.
* Συνολικά, διεξαγωγή 141 αγώνων σε 15 αγωνιστικές εβδομάδες.
* Ο νικητής του Κόνφερενς Λιγκ κέρδισε αυτόματα το εισιτήριο για τους ομίλους του Γιουρόπα Λιγκ της επόμενης περιόδου (εκτός και αν έχει εξασφαλίσει θέση στο Τσάμπιονς Λίγκ λόγω επίδοσης στο πρωτάθλημα της χώρας του).
* Τα παιχνίδια γίνονταν κάθε Πέμπτη στις 19:45 και στις 22:00.

### Νέα μορφή διοργάνωσης από τη σεζόν 2024–25
Πλέον στο Κόνφερενς Λιγκ (αφαιρέθηκε το «Γιουρόπα» από την ονομασία) υπάρχει ένας ενιαίος όμιλος με τη συμμετοχή 36 ομάδων και δεν προκύπτουν διασταυρώσεις με ομάδες του Γιουρόπα Λιγκ, κάτι που σημαίνει πως η διοργάνωση γίνεται σχετικά ευκολότερη για τις πιο αδύνατες ομάδες, αφού έτσι έχουν περισσότερες ευκαιρίες διάκρισης.
*Στην πρώτη φάση, κάθε ομάδα παίζει έξι αγώνες με διαφορετικούς αντιπάλους, τρεις εντός και τρεις εκτός, ενώ οι οκτώ πρώτοι περνούν απευθείας στους «16» και οι ομάδες από την 9η έως την 24η θέση θα αγωνιστούν στα πλέι-οφ. Οι ομάδες που τερματίζουν από την 25η έως την 36η αποχαιρετούν την ευρωπαϊκή διοργάνωση.

## Οι νικητές

## Οι τελικοί συνοπτικά

## Τίτλοι και συμμετοχές σε τελικούς
### Σύνολο τίτλων ανά σύλλογο

### Σύνολο τίτλων ανά χώρα

## Παραπομπές


## Πηγές
* UCL2 access list 2021–24

## Εξωτερικοί σύνδεσμοι
* 
* 


Κατηγορία:Πολυεθνικά επαγγελματικά αθλητικά πρωταθλήματα